́съ и҃: разбо́йники на крс̑тѣ̀ пригвозди́выйся хрс̑тѐ бж҃е, и я́звою твое́ю человѣ́ческое єстество̀ исцѣли́вый, не пре́зри менѐ, въ мы́слєнныя путедержа́тели, и въ разбо́йники безплѡ́тныя впа́дшаго, и добродѣ́тели ѿ ни́хъ совлече́ннаго, и лю́тѣ уя́звеннаго, ни ѿєди́нагѡ же ѿ прпд̑бныхъ исцѣли́тися возмо́гшаго: и́сполу бо ме́ртвъ є́смь, кратча́йшій имѣ́я жи́зни ѡста́нокъ, на тя̀ имѣ́яй єди́ну наде́жду, мє́ртвымъ живо́тъ подаю́щаго: но ѡбвяжи́ ми стру́пы, твою̀ иска́павъ мнѣ̀ бл҃гость, єди́не чл҃вѣколю́бче